Polisieman vas vir moord | Maroela Media
'n Polisiebeampte van die Delareyville-polisiestasie in Noordwes is Maandag op aanklag van moord in hegtenis geneem.
Kapt. Paul Ramaloko, woordvoerder van die polisie, het gesê die verdagte is deur sy regsverteenwoordiger oorgegee en deur die onafhanklike polisie-ondersoekdirektoraat in hegtenis geneem.
Volgens Ramaloko word die 30-jarige konstabel daarvan beskuldig dat hy Sondag 'n onderwyser in Tlhabologang vermoor het. Hy het glo die 26-jarige onderwyser saam met sy vriendin in die bed betrap waarna hy hom sou doodgeskiet het.
Die konstabel het glo sy vriendin saam met hom geneem toe hy gevlug het, maar het haar later ongeskonde teruggebring. "Dit is nog nie duidelik of hy sy amptelike vuurwapen tydens die voorval gebruik het nie," het Ramaloko gesê.
Genl.maj. Jacob Tsumane, waarnemende polisiehoof in Noordwes, het die voorval veroordeel. "Ons kan nie toelaat dat ons misdaadbestryders self by enige kriminaliteit betrokke is nie. Ons het die verantwoordelikheid om kriminele aan die pen te laat ry."
Delareyville Noordwes SAPD
What a way to go, mooi man
SAP-DIENSlewering . . .
Roy du Plessis
Poliesbeamptes het nie kluise nie dit is hoekom hulle trigger happy is, en net voor die voet skiet. Gewone landsburgers moet kan bewys hy het 'n kluis wat kan sluit en dit moet vas wees maar beamptes het net 'n holster. Ek persoonlik dink dat alle vuurwapens van die SAPD MOET NA ELKE SKOF INGEHANDIG WORD